CELEX: 31981R0605
Language: el
Date: 1981-03-06 00:00:00
Title: Κανονισμός (ΕΟΚ) αριθ. 605/81 τής Επιτροπής τής 6ης Μαρτίου 1981 περί καθορισμού τής προθεσμίας αποθεματοποιήσεως βουτύρου πού πωλείται κατά τόν κανονισμό (ΕΟΚ) αριθ. 262/79 καί περί τροποποιήσεως τού κανονισμού αυτού όσον αφορά τίς προθεσμίες μεταποιήσεως τού βουτύρου

Avis juridique important

|

31981R0605

Κανονισμός (ΕΟΚ) αριθ. 605/81 τής Επιτροπής τής 6ης Μαρτίου 1981 περί καθορισμού τής προθεσμίας αποθεματοποιήσεως βουτύρου πού πωλείται κατά τόν κανονισμό (ΕΟΚ) αριθ. 262/79 καί περί τροποποιήσεως τού κανονισμού αυτού όσον αφορά τίς προθεσμίες μεταποιήσεως τού βουτύρου  

Επίσημη Εφημερίδα αριθ. L 061 της 07/03/1981 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 605/81 ΤΗΣ ΕΠΙΤΡΟΠΗΣ  της 6ης Μαρτίου 1981  περί καθορισμού της προθεσμίας αποθεματοποιήσεως βουτύρου που πωλείται κατά τον κανονισμό (ΕΟΚ) αριθ. 262/79 και περί τροποποιήσεως του κανονισμού αυτού όσον αφορά τις προθεσμίες μεταποιήσεως του βουτύρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (2), όπως τροποποιήθηκε τελευταία από τον κανονισμό (ΕΟΚ) αριθ. 1272/79 (3), και ιδίως το άρθρο 7α,  Εκτιμώντας:  ότι κατά το άρθρο 1 του κανονισμού (ΕΟΚ) αριθ. 262/79 της Επιτροπής της 12ης Φεβρουαρίου 1979 περί της πωλήσεως βουτύρου σε μειωμένη τιμή, που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων (4), όπως τροποποιήθηκε τελευταία από τον κανονισμό (ΕΟΚ) αριθ. 3474/80 (5), το πωλούμενο βούτυρο πρέπει να εισέλθει σε αποθεματοποίηση πριν από την ημερομηνία που θα καθορισθεί· ότι πρέπει να καθορισθεί η ημερομηνία αυτή σύμφωνα με την εξέλιξη των αποθεμάτων βουτύρων και των διαθεσίμων ποσοτήτων·  ότι, σύμφωνα με το άρθρο 8 του κανονισμού (ΕΟΚ) αριθ. 262/79, η προηγούμενη μεταποίηση βουτύρου σε συμπυκνωμένο βούτυρο πρέπει να πραγματοποιηθεί εντός προθεσμίας τριών μηνών· ότι, λόγω της παρούσας καταστάσεως των αποθεμάτων που ευρίσκονται στους μεταποιητές, πρέπει να συντομευθεί η προθεσμία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το βούτυρο που αναφέρεται στο άρθρο 1 του κανονισμού (ΕΟΚ) αριθ. 262/79 πρέπει να εισέλθει σε αποθεματοποίηση προ της 1ης Απριλίου 1980.  Άρθρο 2  1. Στο άρθρο 8 περίπτωση πρώτη του κανονισμού (ΕΟΚ) αριθ. 262/79 ο όρος «τρείς μήνες» αντικαθίσταται από τον όρο «δύο μήνες».  2. Η παράγραφος 1 δεν αφορά τις ποσότητες του βουτύρου που κατανέμονται στο πλαίσιο ειδικών δημοπρασιών, των οποίων η προθεσμία υποβολής προσφορών έχει λήξει προ της ενάρξεως της ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την 7η Μαρτίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 169 της 18. 7. 1968, σ. 1.  (3) ΕΕ αριθ. L 161 της 29. 6. 1979, σ. 13.  (4) ΕΕ αριθ. L 41 της 16. 2. 1979, σ. 1.  (5) ΕΕ αριθ. L 363 της 31. 12. 1980, σ. 50.